
ZAPISNIK 
5. sestanka komisije RZS za naravovarstvo in ekologijo (KNE) v tem mandatu
Sestanek je bil v torek 17. februarja 2026, z začetkom ob 17:00 uri v sejni sobi RZS, Tržaška cesta 134, 1000 Ljubljana. 

Prisotni:
- k o m i s i j a :	Marjan GABER – predsednik ter člani: Dušan JESENŠEK, Mohor SLATNER, Rajko ZAJC, Niko VIVOD.
(po videopovezavi):  Daniel SMODIŠ, Peter VALIČ.

- drugi vabljeni:	dr. Miroslav ŽABERL (predsednik RZS), mag. Igor MILIČIČ (sekretar RZS). 

Opravičili odsotnost: /.

SKLEPČNOST:	prisotni so bili vsi člani  komisije. Sestanek je sklepčen. 

Predlagan je bil  naslednji dnevni red:

1. Pregled opravljenega dela v 2025.
2. Plan dela za tekoče leto.
3. Analiza dovoljenja za plašenje in odvzem iz narave veliki kormoran, ki sta ga pridobili RZS (2022-2027) in RD Ljutomer (2025-2030). 
4. Razno.

Dnevni red je bil sprejet soglasno.

AD 1

Pregled opravljenega dela v 2025.

Predsednik komisije Marijan Gaber je povzel vsebino zapisnika sestanka pretekle seje in pripravil osnutek  poročila o delu komisije v preteklem letu. Dve pripombi, ki ju je prejel od članov komisije Rajka Zajca in Mohorja Slatnerja je Gaber že upošteval; obenem se obema zahvalil za pomoč pri pripravi osnutka.

Povzetek razprave : konferenca ZZRS 13.2 2026, prisotni skoraj vsi  člani komisije. Predstavniki Zavoda obljubljajo dostopnost vseh prispevkov in prezentacij na dogodku. Gaber meni, da so pogovori z deležniki pri posegih v vodotoke so težavni – da se pogovarjati z celjskim in pomurskim območjem DRSV, z ostalimi pa zelo težko.
Mohor Slatner: omeni dobro sodelovanje z brežiškim delom ZRSVN, všeč mu je bila napoved ZZRS da  v jesenskem času nameravajo organizirati še en posvet. Potrebno je izvajati pogovor z vsemi deležniki, četudi je ta težak. 
Marijan Gaber: mariborski ZRSVN z rampami varuje zavarovana območja državnega in lokalnega pomena – v primeru gojitvenega jezera Komarnik ta rampa pomeni težavo pri odlovu rib. Sčasoma so rampo odstranili. Podobna zadeva se dogaja tudi ob Muri, ki je v celoti v območju NATURA 2000 ker RD nimajo ključev za te rampe. Onemogočen je tudi dostop vsem intervencijskim vozilom.
Sekretar RZS Igor Miličić: na kongresu je predsednik RD Ljubno G. Križnik pokritiziral pasivnost RZS. Zato predlaga, da RZS mogoče v sodelovanju z ZZRS vabimo vse državne deležnike pri poseganju v vodotoke na take posvete, prav tako pa pričakujemo njihov odziv. Težava je v tem, ker vsi deležniki vidimo isti vodotok na zelo različen način. Ribiški inšpektor Slavko Šiško je bil kritičen do dela čuvajev in RD, ki se po njegovem mnenju velikokrat brez prijav posegov raje neposredno izpogajajo s izvajalcem posegov. 
Niko Vivod : ko so bili dopisi splošni, so vsi delali po svoje, sedaj so na ZZRS začeli bolje delati.
Rajko Zajc: izpostavil je problem presuševanja potokov  – potok Prešnica v RD Medvode – zaradi lokalnih vodotokov in povečane porabe vode zaradi povečanja naselja prebivalcev 
Dušan Jesenšek: izpostavil problem državnih posegov – uničenja drstišč soških postrvi v RD Tolmin, kar je zahtevalo nastop od medijev do sestanka z ministrico. Ne glede na tak drastični primer meni, da je potrebno težave z posegi v vodotoke reševati argumentirano  in se pogovarjati z vsemi deležniki. 

Sprejet je bil
Sklep 1:  člani komisije potrjujejo zapisnik pretekle seje komisije. 
Sklep 2: člani komisije so se seznanili s poročilom o delu v letu 2025 in ga potrjujejo. Predsednik komisije ga posreduje na sejo UO RZS kot del vsebine za letno poročilo RZS za l. 2025. 


AD 2

Plan dela za tekoče leto.

Plan je predsednik KNE poslal v gradivu. 
 
1. Vprašanje nadaljevanja postopka Programa upravljanja rib (PUR):
Gaber je tu kritičen do dela države na tem dokumentu, sam je pripravljen nadaljevati delo v za PUR določeni državni komisiji. Zadnja skupna seja je bila leta 2023, kako pripraviti program 2. stopnje po porečjih. Boji se, da bo prvi RGN že mimo, meni da država ni sposobna pripraviti PUR, v preteklosti je bila priprava strateških dokumentov za ribištvo bolje organizirana in izvedena.

2. Spremljanje izvajanja posegov v vodotoke in izvajanje v skladu 8 standardov na naravi temelječih rešitev
Peter Valič – največ škode na vodotokih je naredila koncentracija moči odločevanja »pod isto kapo«.  Izpostavi primer različne interpretacije enakih rezultatov (primer ptic gniloživk na HE Mavčiče – ptice ki sodijo v spodnji del rek), Izpostavi še veliko temperaturno obremenitev rek – posledice bodo prizadele ne zgolj salmonide ampak tudi domorodne ciprinide.

3. Študija o vidri
Gaber – Študija o vidri ni narejena za celotno Slovenijo, manjka primorski - zahodni del države. 

4. Kormoran 
Govedičeva študija dokazuje vpliv kormorana na lipana, za ciprinide take študije ni. Iz tega razloga so ciprinidi na štajerskih vodotokih posebej pod udarom kormoranov. Ribogojnica kečig – »murski zmaji« na reki Muri, mladice pošljejo iz plavajočih valilnic na Dunaju (to sta obiskala predsednik in sekretar na srečanju EAA 2025).

5. Vrednotenje dela na RD 
Gaber bo pripravil prvi del: samo  vrednotenje dela samo za delo za državo in  na njen račun. Naredil poizkusi izračun: Močnejše RD naredijo za državo v vrednosti 70.000 eur dela za državo (zakonski predpisi, koncesijska pogodba) Prosi člane KNE za pregled in korespondenčno uskladitev.

6. Svetovni dan migracije rib 
Leta 2024 nam ni uspelo čisto nič s predvidenim rušenjem jeza na Sevnični. M. Gaber v pogovoru s Polono Pengal ugotovil, da je sedaj tudi WWF Adria odstopila od tega projekta. Hrvaška in BiH sta pri rušenju jezov bistveno pred nami. Državo bi bilo smiselno vzpodbuditi, začetni kapital za rušenje odsluženih jezov obstaja. 
Valič – kje do te organizacije pri vprašanju gradenj velikih dolinskih pregrad, izpostavlja tudi problematiko  pospešenega umeščanja kolesarskih poti vzdolž celotnih  vodotokov, ki tudi motijo vodne in obvodne živali ob reki. 
Gaber – predlog da letos poskušamo pripraviti dogodek za Dan migracije rib – dogodek bi naredili  skupaj z ZZRS, direktor ZZRS se strinja s predlogom in je pripravljen sodelovati. Dogodek je v maju 2026, predlaga pa izpust mladic kečig v Muro pri Apačah. 
R. Zajc – opisal škarpo nasproti Broda, izvajalec ni upošteval nič od mnenja ZZRS. Izvedli so sestanek na ZZRS; bil Zajc razočaran, ni bilo zapisnika sestanka, niso naredili nobenih jazbic, ker naj ne bi bilo denarja, pa še vse skale so še od prej so pobrali. Od brežine je ostal samo goli beton. Kot RD niso mogli narediti popolnoma nič za preprečitev nastale situacije. 
M. Slatner: takšne zadeve, ker izvajalci delajo popolnoma nasprotno od projekta- take primere moramo redno dajati na inšpekcijo. dokler ne bo stekel sodni proces, nas ribičev projektanti ne bodo upoštevali. 
Valič – prva pot je opozarjanje oblasti (primer metulja okarja na LJ Barju) , potem so naravovarstveniki šli direktno na Bruselj- ta se je pozno odzval, a sedaj vprašajo investitorji vse, ker je potrebno preverjanje  evropskih sredstev. Izpostavil primer posegov na Malem grabnu.  

7. Uredba o obnovi narave 2025- 2050
· Mejni roki:  do leta 2030 mora biti realizirano 30% nalog, ki si jih je država sama zadala, prednosti imajo naloge povezano z Naturo 2000, 
· Objavljeni razpis za sofinanciranje odstranjevanja jezov,
· Odstranjevaje jezov je del 9. člena Uredbe.
Pomembno da pridemo v kontakt z ministrstvom in to obravnavamo na sestanku.  R. Zajc pove, da so  na Hrvaškem so dosegli enakopravnost pri načrtovanju posegov; imajo dva člana HŠRS vedno zraven. 

8. Seznanitev:  RD na Muri
Zavod Revivo pripravljajo projekt Donavsko povodje, s širokim naborom področij, ki bi lahko bila sofinancirana s strani EU (merjenje pretočnosti vode, telemetrija sulca na Muri, ipd.). Zavod Revivo mora imeti vsaj enega partnerja – vse RD ob Muri so za tak projekt, koordinator bo RD Murska Sobota in član UO Aleš Horvat.

Sprejet je bil  
Sklep 3: člani komisije so se seznanili s predlogom nalog za leto 2026 in ga potrjujejo. 


AD 3

Analiza dovoljenja za plašenje in odvzem iz narave veliki kormoran, ki sta ga pridobili RZS (2022-2027) in RD Ljutomer (2025-2030).

Povzetek razprave: M. Gaber je v dovoljenju iskal tiste argumente na katerih so Ljutomerčani oprli svojo vlogo. Postopek je trajal 11 let. V  vloga so bili navedeni konkretni revirji in opis ogroženih vrst rib. Zbrani podatki v bazi  - kataster  RIBKAT potrebno je doseči da čuvaji beležijo podatke op opaženih  kormoranih na svojih obhodih. Iz katastra so RD Ljutomer pridobili podatke o upadu številčnosti rib, kar je državni organ upošteval pri odločanju. Na ZRSVN ugotavljajo, da je populacija kormoranov v ugodnem stanju, niso pa dali soglasja za odstrel. Podatki od stanju voda kažejo upad rib, MNVPO je upoštevalo mnenja ZZRS o upadih posameznih vrst rib (platnica, podust, pegunica ipd.).  Predlog  predsednika RD Maribor B. Javornika je, da bi vse RD ob reki Dravi, dale vlogo za plašenje in odstrel kormorana za celotno njeno porečje. Izpostaviti  je potrebno dejstvo, da sta podust in platnica donavski endemit.
P. Valič – napako vidi že v absolutno zaščitenih živalskih vrstah. Tudi na primeru vider je potrebno ugotoviti, koliko vider lahko sedanja populacija rib sploh prenese. Kormoran se lahko seli, druge ribojede vrste pa ne. Potrebno je izkoristiti vse zakonske akte (npr. Zakon o varstvu narave), ki ščitijo živali in njihove habitate, ne zgolj samo Natura 2000.  


Sprejet je bil sklep:

Sklep 4: člani komisije so se seznanili s vsebino dovoljenja  za plašenje in odstrel kormorana v primeru RD Ljutomer. Predsednik komisije M. Gaber bo pripravil osnutek dopisa za pomoč tistim RD, ki bi se odločile ponoviti tak postopek.  


AD 4

Razno.

· Vprašanje jemanja vzorcev za herbicide v ribah

M. Slatner pove da je za celo Slovenijo izbrana ribja vrsta klen. Izjavljajo se tudi večji osebki, za pridobitev podatkov o herbicidih v telesu rib.

· Problem prodonosnosti pod elektrarnami

Na pobudo Rajka Zajca so si vsi člani komisije ogledali del nemškega dokumentarni filma o barvarski reki Lech vračanju proda v reko in korelacije med prodom in drstjo rib – izpostavljen je bil sulec. Na Savi v revirju RD Medvode imajo težavo z pomanjkanjem proda.  D. Jesenšek  izpostavi da predstavniki vodarjev nočejo videti celostne slike o pomenu vodotokov. 

Seja je bila končana ob 19:30 uri. 

Ljubljana, 24. februar 2026.


Zabeležil:	Predsednik komisije:
mag. Igor MILIČIĆ	Marijan GABER



OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· vabljeni
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ……..

Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD, ki uporabljajo e- pošto,
· arhiv RZS.

